recursal/SuperWikiNEXT-32B huggingface dataset:
**எக்சாபெர்குளோரேட்டோ அலுமினேட்டு** *(Hexaperchloratoaluminate)* அயனி என்பது மூன்று எதிர்மின் சுமைகளுடன் அலுமினியத்தைக் கொண்ட பெர்குளோரேட்டின் ஓரு கூட்டமைப்பாகும். எக்சாநைட்ரேட்டோ அலுமினேட்டு மற்றும் டெட்ராபெர்குளோரேட்டோ அலுமினேட்டு ஆகிய சேர்மங்களுடன் இது தொடர்பு கொண்டுள்ளது. இவையனைத்தும் வலிமையான ஆக்சிசனேற்றும் பொருட்களாகும் .
இலித்தியம்யெக்சாபெர்குளோரேட்டோ அலுமினேட்டு, அமோனியம்யெக்சாபெர்குளோரேட்டோ அலுமினேட்டு, டெட்ராமெத்திலமோனியம்யெக்சாபெர்குளோரேட்டோ அலுமினேட்டு மற்றும் டைரைநைட்ரோனியம்யெக்சாபெர்குளோரேட்டோ அலுமினேட்டு போன்றவை எக்சாபெர்குளோரேட்டோ அலுமினேட்டு உப்புகள் வரிசையில் உருவாக்கப்படும் திண்மங்களாகும் .

தயாரிப்பு
---------

அலுமினியம் டிரைகுளோரைடுடன் பல்வேறு வகையான பெர்குளோரேட்டுகள் -10° வெப்பநிலையில் இணைந்து நீர்ம கந்தக டை ஆக்சைடில் யெக்சாபெர்குளோரேட்டோ அலுமினேட்டு தயாரிக்கப்படுகிறது.

3NO2ClO4 + 3Li3ClO4 + AlCl3 → 3NO2Cl + Li3Al(CLO4)6

3NO2ClO4 + 3(NH4)ClO4 + AlCl3 → 3NO2Cl + (NH4)3Al(CLO4)6

6NO2ClO4 + AlCl3 → 3NO2Cl + (NO2)3Al(CLO4)6

அலுமினியம் நைட்ரேட்டை 125° செல்சியசு வெப்பநிலையில் நைட்ரசோனியம் அல்லது நைட்ரோனியம் பெர்குளொரேட்டுடன் சேர்த்து சூடுபடுத்துவதால் யெக்சாபெர்குளோரேட்டோ அலுமினேட்டு தயாரிக்கப்படுகிறது. 
10-14NOClO4 + Al(NO3)3 → 3NO2Cl + (NO2)3Al(CLO4)6

6-10NO2ClO4 + Al(NO3)3 → 3NO2Cl + (NO2)3Al(CLO4)6

3NO2ClO4 + 3K3ClO4 + AlCl3 → 3NO2Cl + K3Al(CLO4)6

பொட்டாசியம்யெக்சாபெர்குளோரேட்டோ அலுமினேட்டு இருப்பதற்கும் இல்லாமலிருப்பதற்குமான வாய்ப்புகள் உண்டு.

ஐதரசீனியம்யெக்சாபெர்குளோரேட்டோ அலுமினேட்டு தூய்மையற்ற நிலையிலேயே தயாரிக்க இயல்கிறது. 
3NO2ClO4 + 3(NH2H5)ClO4 + AlCl3 → 3NO2Cl + (NH2H5)3Al(CLO4)6

குவாடினியம்யெக்சாபெர்குளோரேட்டோ அலுமினேட்டு பின்வருமாறு தயாரிக்கப்படுகிறது. 
3NO2ClO4 + 3C(NH2)3ClO4 + AlCl3 → 3NO2Cl + (C(NH2)3)3Al(CLO4)6

மேற்கோள்கள்
-----------

1. 1 2 3 4 5 6 7 8 9 10 11 12 13  Guibert, C. R.; A. D. McElroy (10 Feb 1964). "Annual Report Studies of Complex Perchlortes". Callery Chemical Company. pp. 5–7. Archived from the original on 3 மார்ச் 2016. பார்க்கப்பட்ட நாள் 3 October 2014. `{{cite web}}`: Check date values in: `|archive-date=` (help)
**நானும் சிங்கிள்தான்** (*Naanum Single thaan* ) என்பது 2021 ஆண்டு வெளியான இந்திய தமிழ் காதல் நகைச்சுவைத் திரைப்படம் ஆகும். அறிமுக இயக்குநர ஆர். கோபி இயக்கிய இப்படத்தில் அட்டகத்தி தினேஷ், தீப்தி சதி ஆகியோர் முதன்மை வேடங்களில் நடிக்க, மொட்டை ராஜேந்திரன், மனோபாலா, ரமா, ஆதித்யா, விகாஷ் சம்பத், செல்வேந்திரன் ஆகியோர் துணை வேடங்களில் நடித்துள்ளனர். இப்படத்திற்கு அறிமுக இயமைப்பாளர் இந்தேஷ் மஞ்சுநாத் இசையமைத்துள்ளார். கே. ஆனந்தராஜ் ஒளிப்பதிவு செய்துள்ளார்.

கதைச்சுருக்கம்
--------------

ஆண் இல்லாமல் வாழமுடியும் என்று நினைக்கும் ஒரு பெண், முப்பது வயதுக்குள் திருமணம் முடிக்கவேண்டும் என்று நினைக்கும் நினைக்கும் ஓரு ஆண். இருவேறு துருங்களாக இருக்ககும் இவர்கள் வாழ்வில் இணைந்தார்களா என்பதை சொல்லுவதே இப்படத்தின் கதையாகும்.

நடிகர்கள்
---------

* அட்டகத்தி தினேஷ்
* தீப்தி சதி
* மொட்டை ராஜேந்திரன் மிஸ்டர் லவ்வாக
* மனோபாலா
* ரமா
* ஆதித்யா
* விகாஷ் சம்பத்
* செல்வேந்திரன்

இசை
---

இப்படத்திற்கான இசையை ஏ. ஆர். ரகுமானிடம் உதவியாளராக இருந்த இந்தேஷ் மஞ்சுநாத் இசையமைப்பாளராக அறிமுகம் ஆகியுள்ளார்.

வெளியீடு
--------

இப்படமானது 12, பெப்ரவரி, 2021 அன்று வெளியானது. தினமலரில் வெளிவந்த விமர்சனத்தில் படத்திற்கு 5க்கு 1.5 மதிப்பெண்ணைக் கொடுத்தது. *இரட்டை அர்த்த வசனங்களோடு படம் எடுத்தால் இளைஞர்களைக் கவர்ந்துவிடலாம் என்று இயக்குநர் கருதியுள்ளதாக குறைகூறியுள்ளது. நாயகன் தினேஷ் வசனங்களை தடுமாறாமல் சிறப்பாக பேசவேண்டும்* என்றும் குறிப்பிட்டுள்ளது.

குறிப்புகள்
-----------

1. ↑  "filmnews24x7.com பார்த்த நாள் 2021 பெப்ரவரி 14". Archived from the original on 2021-02-13. பார்க்கப்பட்ட நாள் 2021-02-14.
2. ↑  நானும் சிங்கிள்தான், விமர்சனம், தினமலர், பார்த்த நாள் 2021 பெப்ரவரி 4
**எக்போலியம்** (தாவரவியல் வகைப்பாடு: *Ecbolium*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Kurz என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1871 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயத்திலுள்ள வடகிழக்கு ஆப்பிரிக்கா முதல் கென்யா வரையிலும், இந்திய தீபகற்பம் முழுமையும் உள்ளது.

வாழிடம்
-------

இதன் இனங்களின் வாழிடங்களை இருவகைகளாகப் பிரிக்கலாம். பிறப்பிடங்களில், இத்தாவரம் அகணியத் தாவரமாகக் கருதப்படுகிறது.

1) **பிறப்பிடம்**: அங்கோலா, அசாம், வங்காளதேசம், முனை பெருவட்டாரம், கொமொரோசு, சீபூத்தீ, எரித்திரியா, எத்தியோப்பியா, இந்தியா, கென்யா, மடகாசுகர், மலாவி, மொசாம்பிக், மியான்மர், நமீபியா, நேபாளம், வட பெருவட்டாரம், ஓமான், சவூதி அரேபியா, சோமாலியா, இலங்கை, சூடான், எசுவாத்தினி, தன்சானியா, யெமன், சிம்பாப்வே.

2) **அறிமுக வாழிடம்**: மலாயா, வியட்நாம்.

மேற்கோள்கள்
-----------

1. ↑  "Acanthaceae". *தாவரவியல் பூங்கா, கியூ, ஆத்திரேலிய தாவரவியல் பூங்கா, ஆர்டுவார்டு பல்கலையின் உலர்தாவரகம்*. IPNI. பார்க்கப்பட்ட நாள் 19 மார்ச்சு 2024.  

"Acanthaceae". *தாவரக் குடும்பங்களின் தேர்ந்த உலக சரிபார்ப்புப் பட்டி, WCSP*. POWO. பார்க்கப்பட்ட நாள் 19 மார்ச்சு 2024.
2. ↑  "Ecbolium". *தாவரவியல் பூங்கா, கியூ, ஆத்திரேலிய தாவரவியல் பூங்கா, ஆர்டுவார்டு பல்கலையின் உலர்தாவரகம்*. IPNI. பார்க்கப்பட்ட நாள் 19 மார்ச்சு 2024.  

"Ecbolium". *தாவரக் குடும்பங்களின் தேர்ந்த உலக சரிபார்ப்புப் பட்டி, WCSP*. POWO. பார்க்கப்பட்ட நாள் 19 மார்ச்சு 2024.

இதையும் காணவும்
---------------

* மூலிகைப் பட்டியல் (தமிழ்நாடு)

வெளியிணைப்புகள்
---------------

விக்கிமீடியா பொதுவகத்தில்,  
 ***Ecbolium***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Ecbolium***

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q8775207
* விக்கியினங்கள்: Elytraria
* APDB: 190478
* EoL: 61893
* EPPO: 1EYAG
* GBIF: 3173236
* GRIN: 4204
* iNaturalist: 155492
* IPNI: 331584-2
* IRMNG: 1263951
* ITIS: 182353
* என்.சி.பி.ஐ: 23915
* PLANTS: ELYTR
* POWO: urn:lsid:ipni.org:names:331584-2
* Tropicos: 40002537
* uBio: 468566

 |
**எச். எம். எசு *இன்வெஸ்டிகேட்டர்*** (HMS *Investigator*) என்பது சர் ஜோன் பிராங்கிளின் என்பவரின் காணாமல் போன நாடுகாண் பயணக் கப்பலைத் தேடுவதற்காக 1848 ஆம் ஆண்டு வாங்கப்பட்ட ஒரு வணிகக் கப்பலாகும். இக்கப்பல் ஆர்க்டிக் பகுதியை நோக்கி இரண்டு முறை பயணித்தது. 1853 ஆம் ஆண்டில் பனியினுள் சிக்குண்டதில் இக்கப்பல் கைவிடப்பட்டது. இக்கப்பலின் சிதைவுகள் ஜூலை 2010 இல் போஃபேர்ட் கடலில் உள்ள பாங்க்ஸ் தீவில் கண்டுபிடிக்கப்பட்டது. இப்பெயரில் பிரித்தானியக் கடற்படையில் இருந்த நான்காவது கப்பல் இதுவாகும்.

1848 இன் கடைசியில், இக்கப்பல் எச்.எம்.எசு என்டர்பிரைஸ் (1948) என்ற கப்பலுடன் இணைந்து காணாமல் போன சேர் ஜோன் பிராங்கிளினைத் தேடி ஆர்க்டிக் நோக்கிப் பயணித்தது. இயற்கையியலாளர் எட்வர்ட் ஜேம்ஸ் என்பவரும் இப்பயணத்தில் இணைந்திருந்தார். இன்வெஸ்டிகேட்டர் கப்பலுக்கு ராபர்ட் மக்குளூர் என்பவர் தலைவராகப் பணியாற்றினார். இக்கப்பல் பனிக்கட்டியினுள் புதையுண்டதை அடுத்து 1853 ஜூன் 3 இல் மேர்சி குடாவில் கைவிடப்பட்டது.

எச்.எம்.எசு *இன்வெஸ்டிகேட்டர்*, பாங்க்ஸ் தீவு, 20 ஆகஸ்ட் 1851
இக்கப்பல் கைவிடப்பட்ட பகுதியை அடைவதற்கு மிகவும் சிரமமாக இருந்ததாலும், எப்போதும் அது பனிக்கட்டிகளினால் மூடப்பட்டிருந்தமையினாலும், அது எங்கு கைவிடப்பட்டது என்பது பற்றி 150 ஆண்டுகளாக எதுவும் அறியப்படவில்லை.

இனூயிட் பழங்குடியினர் இக்கப்பலைப் பற்றிப் பல கதைகளைச் சொல்வார்கள். இக்கப்பலில் இருந்த செப்பு, மற்றும் இரும்பு போன்றவற்றைத் தாம் பாவித்ததாக இவர்கள் கூறுவார்கள்.

சிதைவுகள் கண்டுபிடிப்பு
-----------------------

ஜூலை 2010 இல் கனடாவின் "பார்க்ஸ் கனடா" என்ற அரசு ஆய்வு நிறுவனத்தின் தொல்லியலாளர்கள், அறிவியலாளர்கள் குழு மேர்சி குடாவில் தேடுதலை மேற்கொண்டனர். ஜூலை 22 இல் இக்குழு பாங்க்ஸ் தீவை அடைந்தது. மூன்று நாட்களின் பின்னர் அவர்கள் ஆழ்கடல் தேடுதலை மேற்கொண்டு கப்பலை எட்டு மீட்டர் ஆழத்தில் கண்டுபிடித்தனர்.

 
விக்கிசெய்தியில்
***1853 இல் கைவிடப்பட்ட பிரித்தானியக் கப்பல் ஆர்க்டிக் பெருங்கடலில் கண்டுபிடிக்கப்பட்டது***
தொடர்பான செய்திகள் உள்ளது.

மேற்கோள்கள்
-----------

1. 1 2 3 4 5 6 7 8  Winfield & Lyon (2003), p. 141
2. ↑  Colledge & Warlow (2006), p. 174
3. ↑  "Ship lost for more than 150 years is recovered". அசோசியேட்டட் பிரெசு. யாகூ! செய்திகள். 28 July 2010 இம் மூலத்தில் இருந்து 31 ஜூலை 2010 அன்று. பரணிடப்பட்டது... பார்த்த நாள்: 29 July 2010.
4. ↑  Davis, Peter. "Mid-Victorian RN vessel HMS *Investigator*". *William Loney RN*. பார்க்கப்பட்ட நாள் 29 ஜூலை 2010. `{{cite web}}`: Check date values in: `|accessdate=` (help)
5. 1 2 3  "Abandoned 1854 ship found in Arctic". சிபிசி செய்திகள். 28 ஜூலை 2010.. பார்த்த நாள்: 29 ஜூலை 2010.
6. ↑  Ormsby, Mary (2 ஜூலை 2010). "World first: Canada searches for Sir John Franklin's rescue ship". *டொரோண்டோ ஸ்டார்*.. பார்த்த நாள்: 29 ஜூலை 2010.
7. ↑  "Canadian archaeologists hunt long-lost Arctic explorers". பிபிசி. 21 ஜூலை 2010. .

வெளி இணைப்புகள்
---------------

* Background: HMS *Investigator* Project பரணிடப்பட்டது 2012-01-18 at the வந்தவழி இயந்திரம் Parks Canada
**சிங்களவர் விளையாட்டுக் கழக அரங்கம்**இலங்கையில் காணப்படும் துடுப்பாட்ட அரங்கங்களில் ஒன்றாகும். இலங்கையில் துடுப்பாட்டத்தைக் கட்டுப்படுத்தும் இலங்கை துடுப்பாட்ட வாரியத்தின் தலைமையகமும் இதுவாகும். இலங்கையில் நடைபெறும் முக்கிய பன்னாட்டுத் துடுப்பாட்டப் போட்டிகளையும், உள்நாட்டுத் துடுப்பாட்டப் போட்டிகளின் இறுதிப் போட்டிகளையும் இங்கு நடத்துவதால் இவ்வரங்கம் இலங்கையின் லோட்ஸ் அரங்கம் எனப்படுகிறது. 1984 ஆம் ஆண்டு இலங்க்கைக்கு சுற்றுப்பயணம் மேற்கொண்டிருந்த நியூசிலாந்து துடுப்பாட்ட அணிக்கும் இலங்கை துடுப்பாட்ட அணிக்குமிடையில் நடைபெற்ற தேர்வுத்துடுப்பாட்டப் போட்டி இங்கு நடைபெற்ற முதல் தேர்வுத் துடுப்பாட்ட போட்டியாகும். இவ்வரங்கின் முதலாவது ஒருநாள் பான்னாட்டுத் துடுப்பாட்டப் போட்டி 1982 ஆம் ஆண்டு இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் மிடையில் நடைபெற்றது.

வரலாறு
------

1899 ஆம் ஆண்டு வேத்தியர் கல்லூரி, புனித தோமையார் கல்லூரி, வெசுலிக் கல்லூரின் ஆகியவற்றின் சிங்கள் மாணவர்கள் இணைந்து உருவாக்கிய அணி கோல்ட் துடுப்பாட்டக் கழகத்தை ஒரு ஓட்டத்தால் வென்றதை அடுத்து சிங்களவர் மட்டும் கொண்ட ஒரு துடுப்பாட்டக் கழகம் ஒன்றை அமைக்க திட்டமிடப்பட்டது. இதன் படி சிங்களவர் துடுப்பாட்டக் கழகம் அமைக்கப்பட்டது. கழகம் விகாரமாதேவி பூங்காவில் காணியை குத்தகைக்கு எடுத்தது. இது இலங்கை தொல்பெருள் காப்பகத்துக்கு அண்மையில் அமைந்திருந்தது. 1952 ஆம் ஆண்டு 20 ஏக்கர் காணி குத்தகைக்கு எடுக்கப்பட்டு தற்போதைய மைட்லாண்ட் இடத்துக்கு மாறியது. இரண்டாம் உலகப் போர் நடைபெற்ற காலத்தில் இவ்வரங்கம் நேச நாடுகளின் வானூர்தித் தளமாக காணப்பட்டது.

அரங்கம்
-------

இவ்வரங்கின் காட்சி அரங்கு 1956 ஆம் ஆண்டு டொனொவந் அந்திரே என்பவரின் அனுசரனையால் முதல் முறை அமைக்கப்பட்டது. 1970 களில் பாரிய ஓட்டப் பலகை அமைக்கப்பட்டாலும் பின்னர் அதற்கு பதிலாக தற்போதைய ஓட்டப்பலகை அமைக்கப்பட்டது.

மேற்கோள்கள்
-----------

1. ↑  "Sinhalese Sports Club Ground (Maitland Place)". *cricket.yahoo.com*. Yahoo Cricket. பார்க்கப்பட்ட நாள் 2009-03-23.
2. ↑  "Sinhalese Sports Club". *www.cricinfo.com*. கிரிக்இன்ஃபோ. பார்க்கப்பட்ட நாள் 2009-03-23.
3. ↑  "Sinhalese Sports Club Ground". பார்க்கப்பட்ட நாள் 2009-03-23.
[*தொடர்பிழந்த இணைப்பு*]
4. 1 2  Kumar Sangakkara (Sunday, 03 August 2003). "Sri Lanka cricket - serious winning business!". Sunday Observer. Archived from the original on 2011-06-05. பார்க்கப்பட்ட நாள் 2009-03-23. `{{cite web}}`: Check date values in: `|date=` (help)
5. ↑  de Mel, Ronnie (28 march,1999). "Sinhalese Sports Club in the 1940's and 1950's in retrospect". The Island. Archived from the original on 2008-07-04. பார்க்கப்பட்ட நாள் 2009-03-23. `{{cite web}}`: Check date values in: `|date=` (help)
6. ↑  Andrew, McGlashan. "Profile". கிரிக்இன்ஃபோ. பார்க்கப்பட்ட நாள் 2009-03-23.

வெளியிணைப்புகள்
---------------

* Cricinfo SSC ground profile
**ஆற்காடு நா. வீராசாமி**, (ஆங்கிலம் Arcot N. Veeraswami) என்பவர் தமிழக அரசியல்வாதியும் முன்னாள் அமைச்சரும் ஆவார். இவர் தமிழ்நாடு மின்சாரத்துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் தொடக்கக் காலம் முதல் முக்கிய பங்கு வகிக்கித்தவர் ஆவார். திமுகவின் பொருளாளராக 1994 முதல் 2008 வரை பணியாற்றியுள்ளார்.. தமிழக சட்டப்பேரவை எதிர்கட்சி துணை தலைவர் 2001 முதல் 2005 வரை பணியாற்றியுள்ளார். மூன்று முறை அமைச்சராக பணியாற்றியுள்ளார்.
இராணிப்பேட்டை மாவட்டம் ஆற்காடு அருகேயுள்ள குப்புடிச்சாத்தம் கிராமத்தில் 21 ஏப்ரல் 1931ஆம் ஆண்டு பிறந்தார். 1967, 1971இல் ஆற்காடு சட்டமன்றத் தொகுதியில் இருந்தும், 1989ல் புரசைவாக்கம் சட்டமன்றத் தொகுதியில் இருந்தும், 1996, 2001 2006ல் அண்ணா நகர் சட்டமன்றத் தொகுதியில் இருந்தும் தேர்ந்தெடுக்கப்பட்டு தமிழக சட்டபேரவை உறுப்பினராகப் பணியாற்றியுள்ளார். 1977 மற்றும் 1988 வரை மாநிலச் சட்ட மேலவை உறுப்பினராகவும் 10 ஆண்டுகள் மேலவை உறுப்பினராக பணியாற்றியுள்ளார்.இதற்கிடையில், சட்டப் பேரவை உறுப்பினராக பணியாற்றிய அவர், 1984 ராஜ்யசபா தேர்தலில் போட்டியிட்டார். ஆனால், அப்போது அதிமுகவின் பிரச்சார செயலாளராக இருந்த ஜெ. ஜெயலலிதா விடம் தோல்வியடைந்தார். 2011ஆம் ஆண்டு நடைபெற்ற தமிழகச் சட்டமன்ற தேர்தலில் உடல்நிலை சரியில்லை என்ற காரணத்தால் இவர் போட்டியிடவில்லை.

| ஆண்டு | சட்டமன்றத் தொகுதி | முடிவு |
| --- | --- | --- |
| 1967 | ஆற்காடு | வெற்றி |
| 1971 | ஆற்காடு | வெற்றி |
| 1977 | சட்ட மேலவை | வெற்றி |
| 1984 | ராஜ்ய சபை | தாேல்வி |
| 1984 | சட்ட மேலவை | வெற்றி |
| 1989 | புரசைவாக்கம் | வெற்றி |
| 1996 | அண்ணாநகர் | வெற்றி |
| 2001 | அண்ணாநகர் | வெற்றி |
| 2006 | அண்ணாநகர் | வெற்றி |

மேற்கோள்கள்
-----------

1. ↑   *வட சென்னை யாருக்கு ? – திமுக – தேமுதிக நேரடி போட்டியா? – சிறப்பு தொகுப்பு*.   இம் மூலத்தில் இருந்து 2020-03-02 அன்று. பரணிடப்பட்டது... பார்த்த நாள்: 2020-07-25. "​இந்த தொகுதியில் திமுக சார்பில் போட்டியிடும் ஆற்காடு வீரசாமி மகன் கலாநிதி வீராசாமி போட்டியிடுவதால் திமுக விற்கு வெற்றி வாய்ப்பு 

திமுக பொருளாளராக 1994 முதல் 2008 வரை பணியாற்றியுள்ளார். இந்த நிலையில் ஆற்காடு வீராசாமி உடல் நிலை சரியில்லாமல் இருப்பதால் கட்சி பணிகளிலிருந்து பெரிய அளவில் ஈடுபடாமல் ஒதுங்கியிருக்கிறார்."
2. ↑
3. ↑  "டெக்கான் குரோனிக்கல் கருணாநிதி ஆற்காட்டார் தேர்தலில் போட்டியில்லை என அறிவிப்பு". Archived from the original on 2018-01-28. பார்க்கப்பட்ட நாள் 2011-05-20.
4. ↑  எக்கனாமிக் டைம்சு செய்தி
208Y / 120 வோல்ட் சேவையில் நான்கு கம்பி வெளியீடு கொண்ட மும்முனை மின்மாற்றி: ஒரு கம்பி எதிர் மின்சாரம் (நியூட்ரல்), மற்றவை ஏ , பி. சி எனும் மூன்று நேர் மின் முனைகள்
**முத்தறுவாய் மின்திறன்** அல்லது **மும்முனை மின்சாரம்** என்பது மூன்று கடத்திகளில் மாறுமின்னோட்டம் செல்லும். ஒன்றை 
அடையாளப் புள்ளியாக கொண்டு, மற்றவை 1/3பை, 2/3பை இடம்மாறி வரும். ஒரு நில தொடுப்பும் அல்லது நொதுமல் கம்பியும் இருக்கும்.

மிக அதிகமான மின் திறன் தேவைப்படும் இடங்களில் இது பயன் மிக்கது. மிக அதிக மின்சாரம் ஒரே சமயத்தில் தேவைப்படும்போது மூன்று முனை மின்சக்தி தேவைப்படும். தொழிற்சாலைக்கும் பெரிய வணிக வளாகங்களுக்கும் நிச்சயம் இந்த மின்சக்திதான் கொடுக்கப்படும். வீட்டில் குளிர்சாதனப் பெட்டி பொருத்தும்போதும் மூன்றுமுனை மின்சக்தி இணைப்புகள்தான் பரிந்துரைக்கப்படுகின்றன. இதில் மின்சாரத்தை ஒவ்வொரு தறுவாயும் ஒவ்வொரு வேலைக்கு பயன்படுத்தலாம். ஒப்பீட்டளவில் குறைந்த கம்பிகள் ஊடாக அதிக மின்னாற்றலை செலுத்த இம்முறை உதவுகிறது. மூன்று முனை மின் இணைப்பில் மின்சுற்று என்பது மூன்று மாற்று மின் இணைப்புகளைக் கொண்டுள்ளது. இதன் காரணமாக மின்சாரம் இதில் ஒருபோதும் சுழியத்தைத் தொடாது. எனவே, தொடர்ச்சியாக மின்சாரம் வழங்கப்பட வாய்ப்பு மிக அதிகம். தவிர மூன்று முனை மின் இணைப்பு மூன்று மடங்கு மின்சார சுமையை இதனால் தாங்க முடியும்.

மேற்கோள்கள்
-----------

1. ↑  ஜி. எஸ். எஸ். (10 சூன் 2017). "சிங்கிள் ஃபேஸ், திரீ ஃபேஸ் எதைப் பொருத்தலாம்?". *கட்டுரை*. தி இந்து. பார்க்கப்பட்ட நாள் 10 சூன் 2017.

வெளி இணைப்புகள்
---------------

* பரணிடப்பட்டது 2009-02-27 at the வந்தவழி இயந்திரம்
ஐக்கிய அமெரிக்க விவசாயிகள் மிகக் குறைந்த மனித வளத்தோடு கூரிய உற்பத்தியைத் பெற்றாலும், ஒப்பீட்டளவில் இந்தியா, சீனா, ஆப்பிரிக்கா போன்ற வளர்ச்சி அடைந்துவரும் நாடுகளின் கூடிய மனித வள உற்பத்தி தொகையுடன் போட்டியிடுவது கடினமே. இன்று 2% (~6 மில்லியன்) அமெரிக்கர்கள் வேளான் துறையில் ஈடுபட்டிருந்தாலும், அமெரிக்காவில் இவர்களது அரசியல், பண்பாட்டு செல்வாக்கு பெருதானது. இதை 60% (~679 மில்லியன்)செல்வாக்கு குறைந்த இந்திய விவசாயிகளோடு ஒப்பிடலாம். அமெரிக்க விவசாயிகள் உற்பத்தி செய்யும் பயிரையும் தொகையையும் பொறுத்து அவர்களுக்கு விலை உத்தரவாதத்தையும் தொழில்நுட்ப உதவிகளையும் அமெரிக்க அரசு செய்கிறது. இதுவே **ஐக்கிய அமெரிக்காவின் வேளாண் உதவித்தொகை** எனப்படுகிறது. 2004 ஆம் ஆண்டு 8022 அமெரிக்க டாலர்கள் இவ்வாறு உதவித் தொகையாக அமெரிக்க விவசாயிகளுக்கு வழங்கப்பட்டது .

உதவித் தொகையும் திறந்த சந்தைக் கொள்கை முரண்பாடும்
-------------------------------------------------

திறந்த சந்தைப் படி விவசாயிகள் உலகச் சந்தையுடன் போட்டி போட்டிருக்க வேண்டும். அப்படி நடந்திருந்தால் குறைந்த விலைக்கு உற்பத்தி செய்ய கூடிய வளர்ச்சியடைந்த நாட்டு விவசாயிகள் பலன் பெற்று இருப்பார்கள். ஆனால் அவ்வாறு செய்யாமல், உற்பத்தி தொகையை அரசின் உதவித் தொகைமூலம் கட்டுப்படுத்தி உணவுப் பொருட்களின் விலையை அமெரிக்க அரசு தீர்மானிக்க தக்கவாறு தற்போதைய ஏற்பாடு அமைந்திருக்கிறது. இது அமெரிக்கா பெரிதும் முன்னிறுத்து திறந்த சந்தை கொள்கைக்கு நேர் எதிரானது.

இவற்றையும் பாக்க
----------------

* en:Agricultural subsidy
* en:Agricultural policy of the United States
**கலி. பூங்குன்றன்** (பிறப்பு: 15 ஆகஸ்டு 1939) பகுத்தறிவாளர், எழுத்தாளர் மற்றும் கவிஞர் ஆவார். திராவிடர் கழகத் துணைத்தலைவர் மற்றும்விடுதலை நாளிதழின் பொறுப்பாசிரியரும் ஆவார்.'மின்சாரம்' என்னும் பெயரில் இவர் விடுதலையில் எழுதும் கட்டுரைகள் மிகவும் புகழ் பெற்றவை ஆகும்.ஓய்வு ஊதியம் பற்றி எல்லாம் கவலைப்படாமல்,அரசாங்க வேலையை விட்டுவிட்டு,திராவிடர் கழகத்தில் முழு நேரமாகப் பணியாற்ற வந்தவர்.கடந்த 45 ஆண்டுகளுக்கு மேலாக விடுதலையின் பொறுப்பு ஆசிரியராகப் பணியாற்றுபவர்."தகவல் களஞ்சியம்" எனத் தோழமைக் கட்சித்தலைவர்களால் அழைக்கப்படுபவர்.கவிஞர் கலி. பூங்குன்றன் தனக்கு அடுத்து திராவிடர் கழகத்தின் தலைவராக செயல்படுவார் எனத் திராவிடர் கழகத்தின் தலைவர் கி. வீரமணி தஞ்சாவூரில் 23 பிப்ரவரி 2019 அன்று நடைபெற்ற திராவிடர் கழக மாநில மாநாடு மற்றும் சமூக நீதி மாநாட்டின் போது செய்தியாளர்களிடம் தெரிவித்தார்.

பின்புலமும் பணிகளும்
--------------------

மயிலாடுதுறையில் பிறந்த இவரின் இயற்பெயர் கலியமூர்த்தி. கால்நடைத் துறையில் 22 ஆண்டுகள் பணியாற்றி, கால்நடை விரிவாக்க அலுவலராகப் பொறுப்பில் இருந்து விருப்ப ஒய்வு பெற்று திராவிடர் கழகத்தில் முழுநேர இயக்கப் பணியில் ஈடுபட்டார்.

பெரியார் ஈ. வெ. இராமசாமி, மணியம்மையார் மற்றும் கி. வீரமணி ஆகியோர் தலைமையில் தொடர்ந்து இயங்கி வருபவர். விடுதலை (இதழ்)யில் பகுத்தறிவுக் கருத்துகளையும் தமிழின நலம் சார்ந்த எண்ணங்களையும் கட்டுரைகள் வழியாகப் பல ஆண்டுகள் எழுதி வருகிறார். நூல்களும் அவரால் எழுதப்பட்டுள்ளன. மின்சாரம், மயிலாடன் என்னும் புனை பெயர்களில் விடுதலையில் எழுதி வருகிறார். அவருடைய இரண்டு பெண் மக்களுக்கும் சாதி மறுப்புத் திருமணம் செய்து வைத்தார்.

எழுதிய நூல்கள்
--------------

* திராவிடர் கழகத்தின் அணுகுமுறை
* சாதி தீண்டாமை ஒழிப்பு அறப்போர் ஏன்?
* தந்தை பெரியாரும் டாக்டர் அம்பேத்கரும் (தொகுப்பு)
* பிள்ளை-யார்?
* இயக்க வரலாற்றில் இராமாயண எதிர்ப்பு
* பெரியார் ஒரு வாழ்க்கை நெறி
* தந்தை பெரியார் அறிவுரை 100
* மார்க்சிஸ்டுகளின் சிந்தனைக்கு
* செங்கற்பட்டில் சுயமரியாதைச் சூறாவளி
* மனித வாழ்க்கைக்கு தேவை நாத்திகமா? ஆத்திகமா?
* சமுதாய இயக்கமா ஆர் எஸ் எஸ் ?
* சாமியார்களின் திருவிளையாடல்
* அனைத்து சாதியினருக்கும் அர்ச்சகர் உரிமை ஏன்?
* ஒற்றைப்பத்தி பாகம்-1
* ஒற்றைப்பத்தி பாகம்-2
* ஒற்றைப்பத்தி பாகம்-3
* ஒற்றைப்பத்தி பாகம்-4
* பார்ப்பனப் புரட்டுக்குப் பதிலடி
* பெரியார் இல்லாவிட்டால் தமிழகம் (முதல் பதிப்பு 2017)

சான்றுகள்
---------

1. ↑  "எனக்குப் பின் கலி.பூங்குன்றன்தான் தலைவர்" - கி.வீரமணி அறிவிப்பு
2. ↑  "கலி. பூங்குன்றன் எழுதிய நூல்கள்". Archived from the original on 2021-07-21. பார்க்கப்பட்ட நாள் 2021-07-21.
**கேண்டீசு பிண்டோ** (*Candice Pinto*) என்பவர் ஓர் இந்திய வடிவழகி ஆவார். இவர், *மிஸ் டூரிஸம் இன்டர்நேஷனல் 2002" அழகிப் போட்டியில் பங்கேற்று பட்டத்தை வென்றுள்ளார்..*

ஆரம்பகால வாழ்க்கை மற்றும் கல்வி
-------------------------------

பிண்டோ இந்தியாவில் உள்ள மும்பையில் ஒர் கத்தோலிக்கக் குடும்பத்தில் பிறந்தார். இவரது பெற்றோரில் ஒருவர் கோவாவைச் சேர்ந்தவர். மற்றவர் மங்களூரைச் சேர்ந்தவர். இவருடன் உடன் பிறந்தவர்கள் மூவர். மும்பை புறநகர்ப் பகுதியான குர்லாவில் திரு இருதய உயர்நிலைப்பள்ளி படித்தார். பின்னர் மும்பையின் சியோன் பகுதியிலுள்ள தென்னிந்திய கல்விச் சங்கக் கல்லூரியில் பட்டம் பெற்றார். இங்கு இவர் பொருளாதாரத்தில் முதுகலை பட்டம் பெற்றார்.

இவர், கல்லூரி நாட்களில் தன் சகோதரனுடன் அழகிப் போட்டிகளில் தோன்றுவதை விரும்பினார். இதை ஆரம்பத்தில் இவரது குடும்பத்தினர் விரும்பவில்லை என்றாலும், பின்னர் *கிளாட்ராக்ஸ்* அழகிப் போட்டிகளில் கலந்து கொள்ள உதவினார்கள். After her graduation, she had fancied a career as an animator and has plans to take it up someday.

தொழில்
------

மார்ச் 2000இல் நடைபெற்ற ஏழாவது *கிளாட்ராக்ஸ் மெகா அழகிப்* போட்டியில் கலந்து கொண்டு தனது முதல் அழகிப் பட்டத்தை வென்ற பிறகு இவர் தனது 19 வயதில் புகழ் பெற்றார். ஜெர்மனியில் நடைபெற்ற சர்வதேச மெகா அழகிப் போட்டியிலும், *மிஸ் இன்டர் கான்டினென்டல்* போட்டியிலும் இவர் இந்தியாவை பிரதிநிதித்துவப்படுத்தினார். 2001ஆம் ஆண்டில் ஜெர்மனியின் மியூனிக் நகரில் நடைபெற்ற உலகின் சிறந்த அழகிப் போட்டியில் இவர், முதல் பத்து பேரில் ஒருவராக இடம் பெற்று 'சிறந்த உடலமைப்பை உடையவர்' என்ற பட்டத்தை வென்றார். அடுத்த ஆண்டு, இவர் முடிசூட்டப்பட்ட முதல் இந்தியரானார். பன்னாட்டு அளவில் மலேசியாவில் நடைபெற்ற *மிஸ் டூரிஸம் இன்டர்நேஷனல்* என்ற அழகிப் போட்டியிலும், *மிஸ் ஃப்ரெஷ் பேஸ் 2002* என்பதிலும் வெற்றி பெற்ற முதல் இந்தியரானார்.

தொடர்ந்து, *லக்மே ஃபேஷன் வீக்*, *இந்தியா பேஷன் வீக்* போன்ற முதன்மையான அழகிப் போட்டிகளில் கேண்டீசு வழக்கமான பங்கேற்று வருகிறார். இவர் *இந்தியா பேஷன்* என்ற பத்திரிகையின் அட்டைகளில் தவறாமல் காணப்படுகிறார்.

மேற்கோள்கள்
-----------

1. 1 2 3  "Candid Candice seeks out her creative self". *ஹிந்துஸ்தான் டைம்ஸ்*. 28 April 2004. Archived from the original on 1 நவம்பர் 2014. பார்க்கப்பட்ட நாள் 25 August 2014. `{{cite web}}`: Unknown parameter `|=` ignored (help)
2. 1 2 3  "Candice Pinto: 'I don't follow fashion trends'". *Rediff.com*. 18 September 2009. பார்க்கப்பட்ட நாள் 25 August 2014.
3. ↑  "The Show Goes On". *OPEN*. 13 April 2013. பார்க்கப்பட்ட நாள் 25 August 2014.
4. ↑  "Inside the modelling world". *மிட் டே*. 4 May 2014. பார்க்கப்பட்ட நாள் 25 August 2014.
5. ↑  "Of hunks and beauties". *இந்தியன் எக்சுபிரசு*. 8 April 2000. Archived from the original on 12 டிசம்பர் 2019. பார்க்கப்பட்ட நாள் 25 August 2014. `{{cite web}}`: Check date values in: `|archive-date=` (help)
**ஐக்கிய அமெரிக்காவின் பொருளாதாரம் பல்வேறு நெருக்கடிகளுக்கு 2008** ஆம் ஆண்டும் உட்பட்டுள்ளது. வீட்டுச் சந்தை நெருக்கடி, உற்பத்தித்துறை வீழ்ச்சி, எரிபொருள் விலை உயர்வு ஆகிய காரணங்கள் ஐக்கிய அமெரிக்காவின் பொருளாதரத்தை நெருக்கடிக்கு இட்டுச் சென்றுள்ளன. இதனால் பல வங்கிகள், வணிக நிறுவனங்கள் ஓட்டாண்டி ஆகிவிட்டன. மேலும் பல ஐக்கிய அமெரிக்க அரசால் கடனுதவி செய்யப்பட்ட தேசியமயமாக்கப்பட்டுள்ளன.

கொள்கையும் முரணும்
------------------

ஐக்கிய அமெரிக்கா தாரண்மைவாத அல்லது முதலாளித்துவ கொள்கையை தீவரமாக வலியுறுத்தும் நாடு ஆகும். மற்ற நாடுகளின் தேசிய நிறுவனங்களை தனியார் மயப்படுத்த வேண்டும் என்று வறுபுறுத்து அரசு ஆகும். மற்ற நாடுகளின் கட்டுப்பாடுகளை (Regulations) குறைக்கும் படி அமெரிக்கா வற்புறுத்துவதுண்டு. ஆனால் இந்த நெருக்கடி அரசு சந்தையை தகுந்தவாறு கட்டுப்படுத்த தவறியதால்தான் நிகழ்ந்தது என்ற கருத்து உண்டு. மேலும் இதை தீர்க்க AIG போன்ற பல நிறுவங்களின் பெரும்பான்மை பங்குகளை அரசு வாங்கி தேசியமயப்படுத்தியுள்ளது. இதுவும் இதன் வழமையான கொள்கைக்கு முற்றிலும் முரணான செயலாகும். இந்த நெருக்கடின் அமெரிக்கா முன்னிறுத்தும் தீவர முதலாளித்துவ கொள்கைக்கு ஒரு தோல்வியாக பார்க்கப்படுகிறது.

ஒட்டாண்டி ஆகிவிட்ட நிறுவனங்கள்
------------------------------

அரசு மீட்ட நிறுவனங்கள்
----------------------

பொருளாதர மீட்புத் திட்டம்
-------------------------

நெருக்கடிக்கு உள்ளான பல்வேறு தனியார் வணிக நிறுவங்களை மீட்க ஐக்கிய அமெரிக்கா $700 பில்லியன் டாலர் திட்டம் ஒன்றை முன்வைத்துள்ளது. பல்வேறு மற்ற உதவித் தொகைகளை கூட்டி இத்தொகை 1 ரில்லியன் டாலர்களுக்கு மேலாக வரலாம் என்று எதிர்பார்க்கப்படுகிறது. அமெரிக்காவின் GDP 2007 ம் ஆண்டுக்கு $13.8 ரில்லியன் மட்டுமே என்பது குறிப்பிடத்தக்கது.

இவற்றையும் பார்க்க
------------------

* en:Proposed bailout of U.S. financial system (2008)
* en:Liquidity crisis of September 2008
* en:Economic crisis of 2008
* ஐக்கிய அமெரிக்காவின் தேசிய கடன்
* ஐக்கிய அமெரிக்காவின் வேளாண் உதவித்தொகை
* ஐக்கிய அமெரிக்க வீடு வெற்றுக்குமிழி, 2007 - 2008
* உணவு விலை உயர்வு, 2007 - 2008
**எஸ்.டி.சோமசுந்தரம்**(ஆங்கிலம்: S.D.Somasundaram ) தமிழக அரசியல்வாதியாகவும் தமிழ்நாடு முன்னாள் வருவாய்த்துறை அமைச்சராகவும் பணியாற்றியவர். இவர் தஞ்சாவூர் மாவட்டம் பட்டுக்கோட்டை அருகே உள்ள செண்டாங்காடு கிராமத்தில் 1930 இல் பிறந்தார். சிதம்பரம் அண்ணாமலை பல்கலைகழகததில் இளநிலை பொறியியல் பட்டம் பெற்றார். தமிழ்நாடு மின்சார வாரியத்தில் இளநிலை பொறியாளராக பணியாற்றியுள்ளார்.

1980ல்பட்டுக்கோட்டை சட்டமன்றத் தொகுதியிலிருந்தும் 1991ல் தஞ்சாவூர் சட்டமன்றத் தொகுதியிலிருந்தும் தேர்ந்தெடுக்கப்பட்டு தமிழக சட்டபேரவை உறுப்பினராக இருமுறை பணியாற்றியுள்ளார். இவர் தமிழக சட்டபேரவையில் உறுப்பினராகவும், இருமுறை 1971, 1977 தஞ்சாவூர் மக்களவைத் தொகுதி உறுப்பினராகவும் தேர்ந்தெடுக்கப்பட்டவர். மேலும் இவர் எம்.ஜி.ஆர், ஜெ. ஜெயலலிதா அமைச்சரவைகளில் வருவாய்த்துறை அமைச்சராகவும் பணியாற்றியுள்ளார்.

தன்னுடைய அரசியல் வாழ்க்கையின் தொடக்கத்தில் திராவிடர் கழகத்திலும், பின்னர் திராவிட முன்னேற்றக் கழகத்திலும், அதன் பின் அண்ணா திராவிட முன்னேற்றக் கழகத்திலும் இருந்த பின்னர் தம் சொந்த கட்சியான *நமது கழகம்* என்ற தனி அமைப்பை நடத்தினார். பின்னர் மீண்டும் அண்ணா திராவிட முன்னேற்றக் கழகத்தில் இணைந்தார். இவர் 06-12-2001ல் காலமானார்.

மேற்கோள்கள்
-----------

1. ↑  "There is no democracy within AIADMK: S.D. Somasundaram". *India Today* (in ஆங்கிலம்). பார்க்கப்பட்ட நாள் 2021-08-06.`{{cite web}}`: CS1 maint: url-status (link)
2. ↑  "Dravidian leader S D Somasundaram dead | – Times of India". *The Times of India* (in ஆங்கிலம்). பார்க்கப்பட்ட நாள் 2021-08-06.`{{cite web}}`: CS1 maint: url-status (link)
**ஆசா பட்டார்** *(Aasa Buttar)* இந்தியாவின் பஞ்சாப் மாநிலம், முக்த்சர் மாவட்டத்தில் உள்ள கித்தர்பாகா தாலுக்காவில் அமைந்துள்ள ஒரு சிறிய கிராமம் ஆகும்.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி ஆசா பட்டார் நகரின் மொத்த மக்கள் தொகை, 464 குடும்பங்களைச் சேர்ந்த 2,692 பேர் ஆகும். இவர்களில் ஆண்களின் எண்ணிக்கை 1393 மற்றும் பெண்களின் எண்ணிக்கை 1299 ஆகும். மக்கள் தொகையில் 52% பேர் ஆண்கள் மற்றும் 48% பேர் பெண்கள் ஆவர். ஆசா பட்டார் நகரத்தின் பாலின விகிதம் 1000 ஆண்களுக்கு 933 பெண்கள் என்ற அளவில் இருந்தது

புவியியல்
---------

30°26′30″வடக்கு மற்றும் 74°39′57″கிழக்கு என்ற அடையாள ஆள்கூறுகளில் ஆசா பட்டார் கிராமம் அமைந்துள்ளது. மாவட்டத்தின் பிரதான நகரான முக்த்சர் சாகிப் நகரிலிருந்து 18 கி.மீ, பூட்டிவாலா (3.5 கி.மீ), சூரிவாலா (4 கி.மீ) மற்றும் தோடா (12.5 கி.மீ) ஆகியன இக்கிராமத்தைச் சூழந்துள்ள மற்ற கிராமங்களாகும்.

சமயம்
-----

ஆசா பட்டார் கிராம மக்கள் சீக்கிய மதத்தின் பால் நம்பிக்கை கொண்டவர்களாக இருக்கின்றனர். இங்குள்ள சாட் இன மக்கள் யாவரும் சீக்கியர்களேயாவர்.

பொருளாதாரம்
-----------

ஆசா பட்டார் ஒரு கிராமம் என்பதால் இங்குள்ள சாட் இன மக்களின் பொருளாதாரம் முழுக்க முழுக்க விவசாயத்தை அடிப்படையாகக் கொண்டது ஆகும்.

மேற்கோள்கள்
-----------

1. ↑  "Aasa Buttar PIN code". www.pin-code.co.in. Archived from the original on 7 செப்டம்பர் 2012. பார்க்கப்பட்ட நாள் 8 January 2012. `{{cite web}}`: Check date values in: `|archive-date=` (help)
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. பார்க்கப்பட்ட நாள் 2008-11-01.
3. ↑  "Aasa Buttar, Giddarbaha sub-district (Sr. No. 1)". *Government of India*. www.censusindia.gov.in. பார்க்கப்பட்ட நாள் 8 January 2012.
**அ. வெங்கடாசலம்** (*A.Venkatachalam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் சொந்த ஊர் புதுக்கோட்டை மாவட்டதிலுள்ள வடகாடு ஆகும். இவர் ஆலங்குடி தொகுதியில் மூன்று முறை சட்டமன்ற உறுப்பினராக இருந்துள்ளார். ஜெ. ஜெயலலிதா தலைமையிலான அமைச்சரவையில் சுற்றுலாதுறை அமைச்சராகவும், பிற்படுத்தப்பட்ட மக்கள் நலத்துறை அமைச்சராகவும் பணியாற்றியுள்ளார்.

அக்டோபர் 7, 2010 அன்று முகம் தெரியாத கும்பலால் வெட்டிக் கொலைச்செய்யப்பட்டார்.

வளர்ச்சியும் அரசியல் பின்னணியும்
--------------------------------

வெங்கடாசலம் தன்னுடைய கல்வி பயணத்தை இறுதியாக புதுக்கோட்டையில் உள்ள அரசுக்குச் சொந்தமான மன்னர் கல்லூரியில் பி.யூ.சி பயின்றார்.1984, 1996,2001 ஆம் ஆம் ஆண்டுகளில் இவர் தேர்தலில் போட்டியிட்டார். 1984-ல் அரசியல் களத்தில் இறங்கிய வெங்கடாசலம் 2010 வரை தனக்கென ஒரு பாதையை வகுத்து அதன் வழியாக அவரின் சமுதாய மக்களின் மேம்பாட்டுக்காக பெரிதும் பாடுபட்டார். 1996ல் கட்சியில் இடம் கொடுக்காத நிலையிலும் சட்டமன்ற தேர்தலில் தன்னிச்சையாக போட்டியிட்டு வெற்றிபெற்றார்.

மேற்கோள்கள்
-----------

1. ↑  "Ex-AIADMK minister Venkatachalam killed". The New Indian Express. 8 October 2010.. பார்த்த நாள்: 2010-10-10.
2. ↑  "Issues of basic amenities remain unresolved". *தி இந்து*. 6 May 2006 இம் மூலத்தில் இருந்து 2 பிப்ரவரி 2008 அன்று. பரணிடப்பட்டது... பார்த்த நாள்: 2009-08-08.
3. ↑
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hibiscus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஒரு மணிப்பூ** ஒரு பருவச் செடி பூ ஆகும், இரண்டு அடி உயரம் மட்டுமே வளரக்கூடியது இதில் பூ தனித்தனியாக வருகிறது.

### செடியின் அமைவு

இது ஒரு பருவச் செடி ஆகும். இரண்டு அடி உயரம் மட்டுமே வளரக்கூடியது. இதில் பூ தனித்தனியாக வருகிறது. இதனுடைய பூ மிக அழகாக இருக்கும். இதன் பூ வெளுத்த மஞ்சள் நிறத்திலோ, சில சமயம் வெள்ளை நிறத்திலும் இருக்கும். இப்பூவின் மையப்பகுதியில் மினுமினுக்கும் இளம் ஊதா சிவப்பு நிறம் உள்ளது. இதனால் இப்பூ மிகவும் அழகாக உள்ளது. இப்பூ 7 செ.மீ. விட்டம் உடையது. இப்பூ சூரியனின் பிரகாசமான ஒளிபடும் போது நன்றாக மலர்கிறது. பூவின் மீது நிழல் பட்ட உடனே வாடிவிடுகிறது.

இச்செடி தென் ஆப்பிரிக்காவில் வளர்கிறது. இதை பாறைகள் நிறைந்த பகுதியில் நடுகிறார்கள். இச்செடி செம்பருத்தி சாதியைச் சார்ந்தது. இந்த செம்பருத்தி சாதியில் 70 வகைச் செடிகள் உள்ளன.

வெளி இணைப்புகள்
---------------

விக்கிமீடியா பொதுவகத்தில்,  
 ***Hibiscus trionum***   
என்பதில் ஊடகங்கள் உள்ளன. 

* missouriplants.com: *Hibiscus trionum* பரணிடப்பட்டது 2019-07-18 at the வந்தவழி இயந்திரம்

1. ↑  "The Plant list: A Working List of All plant Species".
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Drynaria|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஆட்டுக்கால் கிழங்கு** (Drynaria quercifolia) என்பது தமிழ்நாட்டு மலைப்பகுதிகளில் கிடைக்கும் ஒரு வகை பெரணித் தாவரத்தின் கிழங்கு ஆகும். இக்கிழங்கை கொல்லிமலையில் முடவன் ஆட்டுக்கால், ஆட்டுக்கால் கிழங்கு என்றும் ஏற்காடு சேர்வராயன் மலைப் பகுதியினர் ஆட்டுக்கால் என்றும் அழைக்கின்றனர். இக்கிழங்குகள் பார்ப்பதற்குக் கம்பளி போர்த்தியதுபோல மெல்லிய இழைகளுடன் ஆட்டுக்கால் போன்றே காணப்படும்.

பரவல்
-----

இவை இந்தியா, தென்கிழக்கு ஆசியா, மலேசியா, இந்தோனேசியா, பிலிப்பைன்ஸ், நியூ கினி, ஆஸ்திரேலியா ஆகிய இடங்களில் உள்ளன

மருத்துவ குணம்
--------------

இந்தக் கிழங்கைக் கொண்டு கொல்லிமலையில் சூப் செய்யப்படுகிறது இந்த சூப்பின் சுவை அப்படியே ஆட்டுக்கால் சூப்பின் சுவையை ஒத்த‍தாக இருக்கும். மேலும் இக்கிழங்கு மருத்துவ குணம் கொண்டதாக கருதப்படுகிறது. இதனால் மூட்டு வலி, வீக்கம், காய்ச்சல், செரிமான உபாதைகள் போன்றவை குணமாகும் என்று கூறப்படுகிறது.

மேற்கோள்கள்
-----------

1. ↑  Hassler, Michael & Swale, Brian. "Family Drynariaceae, genus Drynaria; world species list". *Checklist of World Ferns*. Archived from the original on 17 அக்டோபர் 2008. பார்க்கப்பட்ட நாள் 6 October 2014.
2. ↑  டாக்டர் வி. விக்ரம்குமார் (24 திசம்பர் 2016). "மருந்தாகும் 'சைவ ஆட்டுக்கால்'". *கட்டுரை*. தி இந்து. பார்க்கப்பட்ட நாள் 25 திசம்பர் 2016.

| * பா
* உ
* தொ
கிழங்குகள் |
| --- |
| கிழங்கு வகைகள் | அரோட்டுக்கிழங்கு. ஆட்டுக்கால் கிழங்கு. இஞ்சி. இராசவள்ளிக்கிழங்கு. உருளைக்கிழங்கு. கப்பை கிழங்கு. கருணைக்கிழங்கு. கேரட். கொய்லாக்கிழங்கு. கொட்டிக்கிழங்கு. கோகிலாக்கிழங்கு. கோசுக்கிழங்கு. சேப்பங் கிழங்கு. சேனைக்கிழங்கு. தாமரைக்கிழங்கு. பனங்கிழங்கு. பீட்ரூட். மஞ்சள். மரவள்ளிக்கிழங்கு. மாகாளிக் கிழங்கு. முள்ளங்கி. மோதவள்ளிக்கிழங்கு. வத்தாளை கிழங்கு. சர்க்கரை வள்ளிக்கிழங்கு .
 |
**ஒலிம்பசு மலை** அல்லது **ஒலிம்பிய மலை** என்பது கிரேக்க நாட்டில் உள்ள உயரமான மலை ஆகும். இது ஒலிம்பசு மலைத்தொடரில் தெசாலி மற்றும் மாகெடோனியா ஆகிய இரு பகுதிகளின் இடையே உள்ள எல்லையில் அமைந்துள்ளது. கிரேக்கத் தொன்மவியலில் ஒலிம்பசு மலை ஒலிம்பிய கடவுள்களின் வீடாகக் கூறப்படுகிறது. 2,918 மீட்டர் உயரம் கொண்ட மிடிகாசு என்ற சிகரம் ஒலிம்பசு மலையின் மிக உயரமான சிகரம் ஆகும். இந்த சிகரமே ஒலிம்பிய கடவுள்களின் சந்திப்பு இடமாக இருந்ததாகக் கூறப்படுகிறது.

மிடிகாசு, ஒலிம்பசு மலையின் உயரமான சிகரம்
ஒலி்ம்பசு மலையில் 52 சிகரங்களும் ஆழ்ந்த பள்ளத்தாக்குகளும் அரியவகை பல்லுயிரிகளும் இருக்கின்றன. இந்த மலையில் செழிப்பான பல வகைத் தாவரங்களும் இருக்கின்றன. இந்த மலை கிரேக்க நாட்டின் தேசிய பூங்காவாகவும் உலகின் பல்லுயிர் வலயங்களில் ஒன்றாகவும் இருந்து வருகிறது.

ஒவ்வொரு வருடமும் ஆயிரக்கணக்கான மக்கள் இந்த மலையில் உள்ள தாவரங்கள் மற்றும் விலங்குகள் ஆகியவற்றைக் காண்பதற்கும், மலைச்சரிவுகளில் பயணம் செய்யவும், சிகரத்தை அடையவும் வருகின்றனர். ஒழுங்கமைக்கப்பட்ட புகலிடங்கள் மற்றும் மலையேற்றத்திற்காக ஏறும் வழிகள் ஆகியன இந்த மலையை ஆராய வருபவர்களுக்குக் கிடைக்கின்றன. பெரும்பாலும் இந்த மலையை ஏறுவதற்கு தொடக்கப் புள்ளியாக கிழக்கு அடிவாரத்தில் அமைந்துள்ள லிட்டோகோரோ நகரம் இருக்கிறது. இந்த இடத்தில் தான் ஒவ்வொரு கோடைக் காலத்திலும் நடைபெறும் ஒலிம்பசு மராத்தான் நிறைவடையும்.

மேற்கோள்கள்
-----------

1. 1 2  "General Information". *Olympus National Park*. Management Agency of Olympus National Park. Archived from the original on 14 ஜனவரி 2017. பார்க்கப்பட்ட நாள் 30 August 2016. `{{cite web}}`: Check date values in: `|archive-date=` (help)
2. ↑  "Europe Ultra-Prominences". peaklist.org. பார்க்கப்பட்ட நாள் 31 December 2010.
3. ↑  "Course Description". *olympus-marathon.com*. பார்க்கப்பட்ட நாள் 4 November 2015.
**சிம்பாப்வே புவியியல் ஆய்வு மையம்** (*Zimbabwe Geological Survey*) 1910 ஆம் ஆண்டு நிறுவப்பட்டது. இதுவே சிம்பாப்வே நாட்டின் முதன்மையான புவியியல் ஆராய்ச்சி நிறுவனமாகும்.

சிம்பாப்வேயின் சுரங்க மற்றும் சுரங்க மேம்பாட்டு அமைச்சகம் இந்நிறுவனத்தின் பணிகளை மேற்பார்வையிடுகிறது. நாட்டிற்குள் உள்ள இயற்கை வளங்கள் தொடர்பான தகவல்களைச் சேகரிப்பதிலும் அவற்றை காப்பகப்படுத்துவதிலும் புவியியல் ஆய்வு நிறுவனம் ஈடுபடுகிறது. கடந்த காலங்களில் இம் மையம் புவியியல் வரைபடமிடல் மற்றும் புவி வேதியியல் ஆய்வு முயற்சிகளில் பிரித்தானிய புவியியல் ஆய்வு நிறுவனத்துடன் ஒத்துழைத்தது. ஆனால் பொருளாதார சிக்கல்கள் மற்றும் நிதி இழப்பு காரணமாக நிறுவனத்தால் வரைபடமிடலைத் தொடர முடியவில்லை.

இவ்விரு நாடுகளுக்கிடையிலான தொழில்நுட்ப ஒத்துழைப்பு ஒப்பந்தத்தின் அடிப்படையில் கிட்டத்தட்ட 17000 ஓடை வண்டல் படிவுகள் சேகரிக்கப்பட்டு பகுப்பாய்வு செய்யப்பட்டன. Cu, Pb, Zn, Co, Ni, Mn, Li, As, Ba, Sn, Ta, மற்றும் W தனிமங்களுக்காக இப்பகுப்பாய்வுகள் மேற்கொள்ளப்பட்டன.

மேற்கோள்கள்
-----------

1. ↑  "MINING IN ZIMBABWE". The Association of Mine Surveyors in Zimbabwe. Archived from the original on 2 ஜூலை 2014. பார்க்கப்பட்ட நாள் 15 March 2013. `{{cite web}}`: Check date values in: `|archive-date=` (help)
2. ↑  "Zimbabwe Regional Geochemical Survey". பார்க்கப்பட்ட நாள் 15 March 2013.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| மற்றவை | 
* IdRef

 |
**துன் அப்துல் ரசாக் உசேன்**; (மார்ச் 12, 1922 — ஜனவரி 14, 1976), (மலாய்: *Tun Haji Abdul Razak bin Dato' Hussein*; ஆங்கிலம்: *Tun Abdul Razak Hussein*; சீனம்: *阿卜杜勒·拉扎克*); என்பவர் மலேசியாவின் இரண்டாவது பிரதமர்.

1970-ஆம் ஆண்டில் இருந்து 1976-ஆம் ஆண்டு வரை பிரதமர் பதவியை வகித்தவர். மலேசியாவின் *மேம்பாட்டுத் தந்தை* (*Father of Development*), (மலாய்: *Bapa Pembangunan*) என்று போற்றப் படுகிறவர்.

இவர் ஆட்சியில் இருந்த போது, மலேசியாவில் இருந்த பல அரசியல் கட்சிகளை ஒன்றிணைத்து, பாரிசான் நேசனல் எனும் ஆளும் கூட்டணியை அமைத்தவர். மலேசியப் புதிய பொருளாதாரக் கொள்கையை *(Malaysian New Economic Policy)* அறிமுகப் படுத்தியவர்.

வாழ்க்கை வரலாறு
---------------

இவர் பகாங் மாநில அரச நகரமான பெக்கான் நகரில், புலாவ் கெலாடி எனும் கிராமத்தில் 1922 பிப்ரவரி 12-ஆம் தேதி பிறந்தவர்.

அப்துல் ரசாக், கோலாகங்சார் மலாய்க் கல்லூரியில் சேர்ந்து படித்தார். பின்னர் 1939-ஆம் ஆண்டில் மலாயா நிர்வாகப் பணியில் சேர்ந்தார். அதன் பிறகு, 1940-ஆம் ஆண்டில் சிங்கப்பூரில் உள்ள ராபிள்ஸ் கல்லூரியில் படிக்க அவருக்கு உதவித் தொகை வழங்கப்பட்டது.

இரண்டாம் உலகப் போரின் தொடக்கத்துடன் அவரின் கல்லூரிப் படிப்பு நிறுத்தப் பட்டது. போர்க் காலத்தில் அவர் பகாங் மாநிலத்தில் வத்தானியா *(Wataniah)* எதிர்ப்பு இயக்கத்தை அமைக்க உதவினார்.

### மலேசியப் புதிய பொருளாதாரக் கொள்கை

மலேசியாவில் வாழும் பல இன மக்களின் பொருளாதார, சமூகவியலைச் சமப்படுத்தும் வகையில் 1971-ஆம் ஆண்டு புதிய பொருளாதாரக் கொள்கையை உருவாக்கியவர்.

புறநகர் வாழ்மக்களின் வாழ்க்கைத் தரத்தை உயர்த்துவதற்கும், வறுமை நிலையை அகற்றுவதற்கும், 1974-ஆம் ஆண்டு மலேசிய பச்சைப் புத்தகத் திட்டத்தைத் தொடங்கியவர்.

மலேசியாவில் பெல்டா, பெல்க்ரா திட்டங்களை அறிமுகப் படுத்தியவர். கிராமப் புறங்களிலும், உட்புறப் பகுதிகளிலும் வாழும் மக்களின் வாழ்க்கைத் தரத்தை மேம்படுத்துவதற்கு நல்சேவைகளை வழங்கியவர் என்று புகழப் படுகின்றார்.

மேற்கோள்கள்
-----------

1. ↑  "Tun Abdul Razak was the one who introduced the New Economic Policy, which charted the country's economic direction and had a profound impact on the people, even until today". *NST Online* (in ஆங்கிலம்). 13 January 2016. பார்க்கப்பட்ட நாள் 2 February 2022.
2. ↑   "Abdul Razak bin Hussein, Tun Haji". *Encyclopædia Britannica* (15th) **I: A-ak Bayes**. (2010). Chicago, Illinois: Encyclopædia Britannica Inc.. 21. ISBN 978-1-59339-837-8.
3. ↑  "40th year of the demise of Tun Abdul Razak, the Father of Development | New Straits Times". *NST Online* (in ஆங்கிலம்). 13 January 2016. பார்க்கப்பட்ட நாள் 2 February 2022.

வெளி இணைப்புகள்
---------------
**ஓடுகாலிப்பாம்பு** (Argyrogena fasciolata) என்பது ஒரு நஞ்சில்லா பாம்பு இனமாகும். இவை மிக வேகமாக ஊர்ந்து செல்லக்கூடியன எப்பதால் *ஓடுகாலிப்பாம்பு* என்று பெயர்பெற்றன.

புவியியல் எல்லை
---------------

இப்பாம்புகள் இந்தியாவில் வட வங்காளம், காஷ்மீர் போன்ற இடங்களைத்தவிர அனைத்து பகுதிகளிலும் காணப்படுகிறது. மேலும் இலங்கை, பாக்கித்தான், நேபாளம், வங்காளதேசம் போன்ற நாடுகளிலும் காணப்படுகிறது.

விளக்கம்
--------

இப்பாம்பு பழுப்பு நிறமுடைய பாம்பு ஆகும். கழுத்தைவிட அகன்ற தலையும், கூர்மையான மூக்கும் கொண்டது. இதன் நீண்ட முகவாய் இதை பிற பாம்புகளுடன் பிரித்தறிய உதவுகிறது. இது வழுவழுப்பான செதில்கள் கொண்டது. நீண்ட ஒல்லியான உடலமைப்பு, வால் சற்று நீண்டு மொத்த உடலில் மூன்றில் ஒரு பங்கு இருக்கும். பிறக்கும்போது இந்த பாம்புகளுக்கு உடலில் பிரகாசமான வெள்ளை நிற வரிப்பட்டைகளிருக்கும். வளர்ந்து பருவமு எய்திய நிலையில் பட்டைகள் இல்லாமல் போகும். தலையில் நன்கு தெரியும் வெண்ணிறக் குறிகளும், பிடரியில் '][' போன்ற குறியும் காணப்படும். அடிப்பகுதி வெள்ளை அல்லது மஞ்சள் நிறத்தில் இருக்கும். வட்டவடிவ பழுப்பு நிறக் கண்ணில் நடுவில் கருப்பு பாவை இருக்கும்.

இப்பாம்பின் மொத்த நீளம் 1060 மிமீ (3.5 அடி); இதில் வால் 220 மிமீ (8.5 அங்குலம்) இருக்கும்.

மேற்கோள்கள்
-----------

1. ↑  The Reptile Database. www.reptile-database.org.
2. ↑  Boulenger, G.A. 1893. *Catalogue of the Snakes in the British Museum (Natural History), Volume I*. London.
3. ↑  "நல்ல பாம்பு 16: ஜோசப் கண்டறிந்த ஓடுகாலி". *Hindu Tamil Thisai*. பார்க்கப்பட்ட நாள் 2023-02-05.
4. ↑  "Argyrogena fasciolata (Shaw, 1802) Banded Racer". Indian Snakes. Archived from the original on ஜூலை 5, 2013. பார்க்கப்பட்ட நாள் March 21, 2013. `{{cite web}}`: Check date values in: `|archive-date=` (help)
**அருசோ (**in English Aruso) என்கிற **அரு.சோமசுந்தரன்** தமிழக அரசின் பொற்கிழி விருது பெற்றவர், கவிஞர் மற்றும் எழுத்தாளர் ஆவார்.

வாழ்க்கை வரலாறு
---------------

சிவகங்கை மாவட்டம் புதுவயலில் பிறந்தவர். 15,000க்கும் மேற்பட்ட கவிதைகளையும் நூற்றுக்கு மேற்பட்ட நூல்களை படைத்துள்ளார். கவிதை, கட்டுரை, இலக்கிய திறனாய்வு, நாடகம், மொழிபெயர்ப்பு, பயணம், ஆன்மீகம் என்று பலதுறைகளில் வல்லுனர்.

காசி பாதயாத்திரை
----------------

1983ஆம் ஆண்டு அருசோ, தன்னுடன் 13பேர் கொண்ட குழுவை கூட்டிக் கொண்டு இராமேஸ்வரத்தில் இருந்து காசிக்கு பாதயாத்திரையாக நடந்து சென்று கடந்த நூற்றாண்டில் மாபெரும் ஆன்மீக சாதனை நிகழ்த்தி, காசி விஸ்வநாதர் கோயிலில் உத்திரபிரதேச அரசு வழங்கும் "**காசிஸ்ரீ"** பட்டத்தை முதன்முதலில் பெற்ற தமிழர் ஆவார்.

முதல் பொற்கிழிக் கவிஞர்
-----------------------

மதுரை மீனாட்சி அம்மன் கோயிலில் தமிழக அரசின் சார்பில் நடத்தப்பெற்ற பொற்கிழிக் காவியப் போட்டியில் முதல் பரிசுபெற்று, முதற்பொற்கிழிக் கவிஞர் விருதை அன்றைய தமிழக முதல்வர் மு.கருணாநிதியிடம் பெற்றார்.

விருதுகள்
---------

கவிக்கோ, பல்துறைச் செந்நாப் பாவலர் மற்றும் தங்கப் பதக்கம் ஆகியவற்றை தவத்திரு குன்றக்குடி அடிகளாரிடம் பெற்றவர்.

மேற்கோள்கள்
-----------

1. 1 2  தினமலர்: அரு.சோமசுந்தரன் கண் தானம்://m.dinamalar.com/paytm/detail.php?id=3517111
2. 1 2 3 4  பொற்கிழிக்கவிஞர் அருசோ (2003). *இராமாயணம்*. பொன்முடி பதிப்பகம், காரைக்குடி. பக். ஆசிரியர் குறிப்பு.
3. ↑   *நான் கண்ட காசி*. 1992.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Fregata|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

*ப்ரீகாட்டா ஏரியல்* முட்டை
லெசர் பிரிகேட்பேர்ட் (*Lesser frigatebird*) என்பது கப்பற்பறவை குடும்பத்தைச் சேர்ந்த ஒரு கடல் பறவை ஆகும். சுமார் 75 செமீ (30 அங்குலம்) நீளத்தில், இது போர்க்கப்பல் பறவையின் மிகச்சிறிய இனமாகும். இது இந்திய மற்றும் பசிபிக் பெருங்கடல்கள் மற்றும் பிரேசிலின் அட்லாண்டிக் கடற்கரைக்கு அப்பால் வெப்பமண்டல மற்றும் துணை வெப்பமண்டல நீர்பகுதிகளில் காணப்படுகிறது.

லெசர் பிரிகேட்பேர்ட் பழுப்பு-கருப்பு நிறத்தால் ஆன இறகுகள், நீண்ட குறுகிய இறக்கைகள் மற்றும் ஆழமாக பிரிக்கப்பட்ட வால் ஆகியவற்றைக் கொண்ட ஓர் கடல் பறவையாகும். ஆண் பறவைக்கு தொண்டையில் ஒரு விதமான பை போன்ற அமைப்பு சிவப்பு நிறத்தில் இந்தப் பை இருக்கும். தன் துணையை ஈர்ப்பதற்காக சில சமயங்களில் அந்த பை போன்ற அமைப்பு விரிவடையும். பெண் பறவை ஆண் பறவையை விட சற்று பெரியதாகவும், வெண்மையான மார்பகம் மற்றும் வயிற்றை கொண்டிருக்கும்.

### காணப்படும் இடங்கள்

லெசர் பிரிகேட்பேர்ட் இனம் ஆத்திரேலிய கடல்களில் பொதுவாக பரவலாக காணப்படுன்றன என்று கூறப்படுகிறது (லிண்ட்சே, 1986). இவ்வகை பறவைகள் தொலைதூர தீவுகளில் இனப்பெருக்கதை மேற்கொள்கிறது. அண்மைய ஆண்டுகளில் இந்தியப் பெருங்கடலில் உள்ள கிறிஸ்துமஸ் தீவிலும் தன் இனப்பெருக்கதை மேற்கொண்டிருக்கிறது. இந்த பறவைகள் வெப்பமண்டல சூறாவளி தொடங்குவதற்கு முன்னர் நிலப்பகுதியில் காணப்படக்கூடும். சூறாவளி குறைந்தவுடன் அவை மீண்டும் நிலப்பகுதியில் இருந்து மறைந்துவிடும்.

குறிப்புகள்
-----------

1. ↑  BirdLife International (2018). "*Fregata ariel*". *IUCN Red List of Threatened Species* **2018**: e.T22697738A132598822. doi:10.2305/IUCN.UK.2018-2.RLTS.T22697738A132598822.en.. பார்த்த நாள்: 12 November 2021.
**சர் எம். காந்தராஜ் அர்சு (M. Kantaraj Urs)** (1870 செப்டம்பர் 20 - 1923 அக்டோபர் 3) இவர் ஓர் இந்திய நிர்வாகி ஆவார். இவர் 1918இல் மைசூர் இராச்சியத்தின் திவானாகப் பணியாற்றினார்.

ஆரம்பகால வாழ்க்கை மற்றும் கல்வி
-------------------------------

காந்தராஜ் அர்சு 1870 செப்டம்பர் 20 அன்று பிறந்தார். இவர், 16 மற்றும் 17 ஆம் நூற்றாண்டுகளில் மைசூர் அரச குடும்பத்திற்கு பாரம்பரிய இராணுவத் தளபதியாக பணியாற்றிய புகழ்பெற்ற கலாலே குடும்பத்தின் (மைசூருக்கு அருகில்) ஒரு வாரிசு ஆவார். இவர் கர்நாடகாவின் மத்தூரில் குடியேறிய குடும்பத்தின் ஒரு கிளையைச் சேர்ந்தவர். இவரது மூத்த சகோதரி கெம்பா நஞ்சம்மணி மைசூர் மகாராஜா பத்தாம் சாமராஜா உடையாரை மணந்தார். மேலும் மகாராணி கெம்பா நஞ்சம்மணி வாணி விலாச சன்னிதானம் என்று அறியப்பட்டார். இவர் 1892-93ல் சென்னை கிருத்துவக் கல்லூரியில் பட்டம் பெற்று தனது சமூகத்தின் (உர்ஸ்) முதல் உறுப்பினரானார்.

தொழில்
------

1894 ஆம் ஆண்டில் மைசூர் மாநில சேவைக்கு காந்தராஜ் அர்சு உதவி ஆணையராக (அட்டவணை II) நியமிக்கப்பட்டார். ஆனல் 1894 திசம்பரில் இவரது மைத்துனரான மகாராஜாவின் அகால மரணத்திற்குப் பிறகு, இவரது சகோதரி மகாராணி 1895 இல் இவரை மைசூரின் ஆட்சியாளர் ஆக்கினார். காந்தராஜ் அர்சு 1895-99 வரை மகாராணியின் சிறப்பு உதவி தனிச்செயலாளராகப் பணியிலிருந்தார்.

தனிப்பட்ட வாழ்க்கை
------------------

காந்தராஜ் அர்சு தனது சகோதரிமகாராணி கெம்பா நஞ்சம்மணி வாணி விலாச சன்னிதானத்தின் மகள் குமாரி ஜெய லட்சம்மன்னியின் (1881-1924) மூத்த மகளை மணந்தார். இத்தம்பதியருக்கு இராஜகுமாரி லீலாவதி என்ற ஒரு மகள் இருந்தார். மைசூரில் உள்ள மைசூர் பல்கலைக்கழகத்தின் முதுகலை பட்டப்படிப்பு மையமான மானசா கங்கோத்ரி என்று இப்போது நன்கு அறியப்பட்ட ஜெயலட்சுமி விலாச மாளிகை இவர்களின் குடியிருப்பு மாளிகையாக இருந்தது.

காந்தராஜ் அர்சு 1923 அக்டோபரில் இறந்தார்.

குறிப்புகள்
-----------

* *Mysore Gazetteer*. பக். 3143.
* *Speeches of Sirdar Sir M. Kantharaj Urs Vol-1 by Sirdar K. Basavaraj Urs M.A. LL.B.*. பக். 362.
**ஆயுத அரியணை** என்பது கிறிசுத்தோவாவோ கன்காவாட்டோ என்பவரால், பயன்பாட்டிலிருந்து விலக்கப்பட்ட ஆயுதங்களைப் பயன்படுத்திச் செய்யப்பட்ட ஒரு சிற்பம் ஆகும். 2002 ஆம் ஆண்டிலிருந்து இது பிரித்தானிய அருங்காட்சியகத்தில் உள்ளது. பிற எந்தப் பொருளைக் காட்டிலும் கூடிய அளவு வெவ்வேறு விதமாகக் காட்டப்பட்ட பொருள் இதுவாக இருக்கலாம் எனவும் கருதப்படுகின்றது.

விபரம்
------

*ஆயுத அரியணை* எனப்படும் இந்த சிற்பம், கிறிசுத்தோவாவோ எசுட்டாவாவோ கன்காவாட்டோ என்பவரால் தென் மொசாம்பிக்கில் உள்ள சவாலா என்னும் இடத்தில் செய்யப்பட்டது. கன்காவாட்டோ, கெசுட்டர் என்னும் பெயருடன் *அசோசியாசாவோ நியூக்கிளியோ டி ஆர்ட்டே* *(Associação Núcleo de Arte)* என்னும் கூட்டுறவு அமைப்பின் ஒரு பகுதியாக வேலை செய்கிறார். கெசுட்டர் 1966 ஆம் ஆண்டில் பிறந்தார். இவருக்கு ஏற்கெனவே பொறியியற் கட்டுமானம் பற்றிய அறிவு இருந்தபோதும், தனது கலைக் கல்வியைக் கலைஞர் கூட்டமைப்பில் பெற்றுக்கொண்டார். இக் கலைஞர் கூட்டமைப்பு, *ஆயுதங்களைக் கருவிகளாக மாற்றல்* அல்லது *டிரான்சுபோமக்காவோ டி ஆர்மாசு எம் என்க்சாடாசு* *(Transformacao de Armas em Enxadas)* என்னும் அமைப்பின் ஒரு பகுதியாக, கிறிசுத்தவ உதவி நிறுவனம், பேராயர் டினிசு சென்குலானேயின் தலைமையிலான ஒரு குழு ஆகியவற்றின் உதவியினால் இயங்கியது.

இந்த அரியணையில் சிற்பி கையொப்பம் இட்டுள்ளார். பொதுவாக ஆப்பிரிக்க மரச் சிற்பங்களைச் சேதப்படுத்தும் கறையான்களும் இதில் தமது கைவரிசையைக் காட்டியுள்ளன. தனது உறவினர் பலர் இத்தகைய ஆயுதங்களால் காயப்பட்டு இருந்தும், இந்தச் சிற்பத்தில் கெசுட்டர் சிரிக்கும் முகங்களைச் சேர்த்துள்ளார். அரியணையின் பின்பகுதியில் உள்ள *கோதிக்* குறியீடு ஒரு தேவாலயத்தைக் குறிக்கின்றது.

*ஆயுதங்களைக் கருவிகளாக மாற்றல்* அமைப்பு இச் சிற்பத்தையும் இது போன்ற வேறு சிற்பங்களையும் செய்வதற்காக கெசுட்டருக்கும் அவரது குழுவினருக்கும் பயன்பாட்டிலிருந்து விலக்கப்பட்ட ஆயுதங்களை வழங்கியது. பெரும்பாலும் ஏ.கே. 47 தாக்குதல் துப்பாக்கிகளை உள்ளடக்கிய இந்த ஆயுதங்கள் போர்த்துக்கல், கிழக்கு ஐரோப்பா, வட கொரியா போன்ற இடங்களில் செய்யப்பட்டவை. அரியணையின் சாயும் பகுதியைச் செய்யப் பயன்பட்ட எச்&கே ஜி3 துப்பாக்கிகள் செருமனியில் வடிவமைக்கப்பட்டுப் போர்த்துக்கலில் உற்பத்தியானவை.

குறிப்புகள்
-----------

1. ↑  Spring, Chris; et al. "Farewell to Arms". *TES*. Times Educational Supplement. Archived from the original on 10 ஜூன் 2011. பார்க்கப்பட்ட நாள் 29 September 2010. `{{cite web}}`: Check date values in: `|archive-date=` (help); Explicit use of et al. in: `|last=` (help)
2. ↑  "Throne of Weapons". *A History of the World in 100 Objects*. BBC. பார்க்கப்பட்ட நாள் 29 September 2010.

இவற்றையும் பர்க்கவும்
---------------------

* 100 பொருட்களில் உலக வரலாறு